
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr. 4c-12/1155/20.11.2017
	                                   Bucureşti, 21.11.2017 

                          PLx. 481/2017


RAPORT 

asupra proiectului de Lege pentru realizarea "Capabilității de apărare aeriană cu baza la sol" aferentă programului de înzestrare esențial 
"Sistem de rachete sol-aer cu bătaie mare (HSAM)"

1. În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgență, cu proiectul de Lege pentru realizarea "Capabilității de apărare aeriană cu baza la sol" aferentă programului de înzestrare esențial "Sistem de rachete sol-aer cu bătaie mare (HSAM)", trimis cu adresa nr. PLx. 481 din 20 noiembrie 2017 şi înregistrat cu nr. 4c-12/1155 din 20.11.2017. 

Proiectul de lege are ca obiect de reglementare realizarea "Capabilității de apărare aeriană cu baza la sol" aferentă programului de înzestrare esențial "Sistem de rachete sol-aer cu bătaie mare (HSAM)". 

2.  Consiliul Suprem de Apărare a Țării, cu acordul individual al membrilor acestuia, a hotărât avizarea Proiectul de Lege, conform hotărârii nr. 116 din 01.11.2017.

3. Consiliul Legislativ, conform avizului cu nr. 921/02.11.2017, a avizat favorabil acest proiect de Lege, cu observații și propuneri de redactare și de tehnică legislativă.

4. Senatul a adoptat proiectul de Lege, în procedură de urgență, în ședința din 20 noiembrie 2017.
5 Proiectul de Lege face parte din categoria legilor ordinare, potrivit prevederilor art. 75 alin. (1) din Constituţia României, republicată.
6. Potrivit prevederilor art. 75 alin. (1) și (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
7. În conformitate cu prevederile art.55 din Regulamentul Camerei Deputaţilor, republicat, la dezbaterea proiectului de Lege au participat reprezentați ai Guvernului României, respectiv domnul Mihai-Viorel Fifor, ministrul apărării naționale, și domnul general Nicolae Ciucă. șeful Statului major al Apărării.
8.  La lucrările Comisiei au fost prezenţi conform listei de prezență.
În urma dezbaterilor, în şedinţa din 21 noiembrie 2017, membrii Comisiei au hotărât, cu unanimitate de voturi, adoptarea proiectului de Lege în forma prezentată de Senat, cu amendamentul cuprins în anexă.
Vicepreşedinte,

Mihai WEBER

Către
BIROUL PERMANENT
AL CAMEREI  DEPUTAŢILOR

Vă înaintăm alăturat, RAPORTUL asupra proiectului de Lege pentru realizarea "Capabilității de apărare aeriană cu baza la sol" aferentă programului de înzestrare esențial "Sistem de rachete sol-aer cu bătaie mare (HSAM)", trimis cu adresa nr. PL-x. 481 din 20 noiembrie 2017 şi înregistrat cu nr. 4c-12/1155 din 20.11.2017. 


În raport cu obiectul şi conţinutul său, proiectul de Lege face parte din categoria legilor ordinare.

Vicepreşedinte,

Mihai WEBER
Anexă

Amendament admis
	Nr crt.
	Text  PLx481/2017 

(Senat)
	Amendamente comisie
	Motivare


	1.
	Art. 1. Alin (4)
(4) Prin derogare de la prevederile art.282 alin.(1) și art.289 din Legea nr. 227/2015 privind Codul fiscal, cu modificările şi completările ulterioare, Ministerul Apărării Naţionale este abilitat să efectueze plata TVA pe baza contractului de tip LOA, până la data de 25 ale lunii următoare celei în care se efectuează plata externă aferentă fiecărui contract de tip LOA
	Art. 1. Alin (4)
(4)    Prin derogare de la prevederile art. 282 alin. (1), 285, 289 şi art.290 din Legea nr. 227/2015 privind Codul fiscal, cu modificările şi completările ulterioare, Ministerul Apărării Naţionale este abilitat să efectueze plata TVA pe baza contractului de tip LOA, până la data de 25 ale lunii următoare celei în care se efectuează plata externă aferentă fiecărui contract de tip LOA.

Autor: Comisia pentru apărare

	Corelare cu legislația fiscală în vigoare.




